لسته كونتات و ملوك صقليه من سنه 1071 لغايه توحيد مملكتين صقليه و نابولى سنه 1816. اتمنحت صقليه بانتظار يستعيدها المسيحيين لروبرت جيسكارد كـ"دوق" فى 1059 من البابا نيقولا التانى و اتمنحت جزيره جيسكارد لاخوه روجر ككونتيه. اتنصب روجر التانى تنصيب ملكى من البابا المزيف اناكليتوس التانى فى 1130 و اعترف بيه من البابا انوسنت التانى فى 1139. ضمت صقليه وقتها الجزيره و الثلث الجنوبى من شبه الجزيره الايطاليه و اتوسعت بسرعه و شملت مالطا و المهديه لفتره بسيطه. كونستانس اتجوزت هنرى السادس الامبراطور الرومانى المقدس و حاول الحصول على العرش من وفاه ويليام التانى بس ما نجحش ف تبديل السلاله الحاكمه فى 1194. كان مانفريد وصى على عرش صقليه عن ابن اخوه الطفل كونراد التانى ("كونرادين"), بس استولى على العرش فى 1258, و استمر فى الكفاح للحفاظ على المملكه فى اطار هوهنشتاوفن. اعلن البابا فى 1254 ان المملكه ملك للبابويه, و عرض العرش على ابن هنرى التالت ملك انجلترا ادموند الاحدب, بس الانجليز ما نجحوش ف ضم المملكه. فى 1262 عكس البابا قراره السابق و منح المملكه لاخو ملك فرنسا شارل انجو, اللى نجح فى نزع مانفريد فى 1266. واصل كونرادين مطالبته بالعرش حتى قطع شارل راسه فى 1268.